**ΕΛΛΗΝΙΚΗ ΔΗΜΟΚΡΑΤΙΑ Σπάρτη: 13/12/2022**

**ΔΗΜΟΣ: ΣΠΑΡΤΗΣ Αριθ. Πρωτ: 24509**

**Δ/ΝΣΗ ΟΙΚ. ΥΠΗΡΕΣΙΩΝ**

**Πληροφορίες: Καλκετανίδου Χριστίνα**

**Τηλ.:2731361118**

**Email:** **x.kalketanidoy@1504.syzefxis.gov.gr**

 **ΠΡΟΣΚΛΗΣΗ**

Ο Δήμος Σπάρτης ενδιαφέρεται να αναθέσει την προμήθεια με τίτλο «**ΠΡΟΜΗΘΕΙΑ ΕΙΔΩΝ ΚΟΙΝΩΝΙΚΟΥ ΠΑΝΤΟΠΩΛΕΙΟΥ**», συνολικού ποσού   **18.337,08€** συμπεριλαμβανομένου του Φ.Π.Α, σύμφωνα με την αριθ.  **4/2022** Μελέτη του Αυτοτελούς Τμήματος Κοινωνικής Προστασίας, Παιδείας, Αθλητισμού και Πολιτισμού. Για την κάλυψη της δαπάνης της ανωτέρω προμήθειας έχει εκδοθεί α) η υπ’ αριθ **Α976/01-12-2022 Απόφαση Ανάληψης Υποχρέωσης με ΑΔΑ: ΨΜΤΓΩ1Ν-Φ2Φ** και **ΑΔΑΜ: 22REQ011718466 2022 12 01** και β) η βεβαίωση του Προϊσταμένου της Οικονομικής Υπηρεσίας, επί της ανωτέρω απόφασης ανάληψης υποχρέωσης, για την ύπαρξη διαθέσιμου ποσού, τη συνδρομή των προϋποθέσεων της παρ 1α του άρθρου 4 του ΠΔ 80/2016 και τη δέσμευση στο οικείο Μητρώο Δεσμεύσεων της αντίστοιχης πίστωσης.

Η προμήθεια θα ανατεθεί με την διαδικασία της απευθείας ανάθεσης του άρθρου 118 του Ν 4412/16 (όπως ισχύει σήμερα) και η ανάθεση αυτής θα διενεργηθεί από τις αρμόδιες υπηρεσίες του Δήμου, χωρίς να συγκροτηθεί συλλογικό όργανο για το σκοπό αυτόν.

Η προμήθεια αποτελείται από δύο ομάδες. Οι ενδιαφερόμενοι έχουν το δικαίωμα να υποβάλλουν προσφορά είτε για όλες τις ομάδες της προμήθειας είτε για μία ομάδα, πάντα για το σύνολο των ειδών και ποσοτήτων της κάθε ομάδας. Η ανάθεση της προμήθειας θα γίνει στον προμηθευτή που θα προσφέρει τη χαμηλότερη τιμή ανά ομάδα, εφόσον η προσφορά του: α) πληροί τις εγκεκριμένες τεχνικές προδιαγραφές της μελέτης, β) δεν συντρέχουν σε βάρος του οι λόγοι αποκλεισμού των παρ. 1 και 2 του άρθρου 73 του Ν.4412/16 και γ) η προσφορά του δεν υπερβαίνει τον ενδεικτικό προϋπολογισμό της μελέτης.

Σε συνέχεια των ανωτέρω παρακαλούνται οι ενδιαφερόμενοι οικονομικοί φορείς να υποβάλλουν την προσφορά τους, ιδιοχείρως είτε με συστημένη επιστολή ή με ιδιωτικό ταχυδρομείο (courier) ή ηλεκτρονικά (ψηφιακά υπογεγραμμένη) στην Δ/νση Οικονομικών Υπηρεσιών του Δήμου Σπάρτης **έως την 20η Δεκεμβρίου 2022** , **ημέρα Τρίτη και ώρα 14.00** στο Πρωτόκολλο της Δ/νσης Οικονομικών Υπηρεσιών του Δήμου Σπάρτης στην Μαγούλα, ΤΚ 23100.

**Η προσφορά θα πρέπει να περιέχει:**

**Α)** **Τα δικαιολογητικά συμμετοχής (περί μη συνδρομής των λόγων αποκλεισμού των παρ. 1 και 2 του άρθρου 73 του Ν.4412/16) δηλ.:**

1. **Απόσπασμα του ποινικού μητρώου ή υπεύθυνη δήλωση** του Ν.1599/86 ως αποδεικτικό μέσο με την οποία ο οικονομικός φορέας θα δηλώνει:

α) Στην περίπτωση φυσικού προσώπου, ότι δεν υπάρχει εις βάρος του αμετάκλητη καταδικαστική απόφαση για τους λόγους που αναφέρονται στην παρ. 1 του άρθρου 73 του Ν.4412/16.

β) Στην περίπτωση νομικού προσώπου (εταιρίας), ότι δεν υπάρχει αμετάκλητη καταδικαστική απόφαση για τους λόγους που αναφέρονται στην παρ. 1 του άρθρου 73 του Ν.4412/16 εις βάρος των εξής προσώπων:

* διαχειριστές στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.),
* διευθύνοντα σύμβουλο και όλα τα μέλη του Διοικητικού Συμβουλίου στις περιπτώσεις ανωνύμων εταιρειών (Α.Ε.).
* μέλη του Διοικητικού Συμβουλίου στις περιπτώσεις των συνεταιρισμών και
* νόμιμους εκπροσώπους στις λοιπές περιπτώσεις νομικών προσώπων.

 Στην περίπτωση αυτή η υπεύθυνη δήλωση υπογράφεται από τον νόμιμο εκπρόσωπο της

 εταιρίας όπως αυτός ορίζεται στην περίπτωση 79Α του Ν.4412/16 (όπως ισχύει σήμερα).

Το απόσπασμα ποινικού μητρώου για να γίνει δεκτό θα πρέπει να έχει εκδοθεί έως τρεις (3) μήνες πριν από την καταληκτική ημερομηνία προθεσμίας υποβολής της προσφοράς.

1. Αποδεικτικό ενημερότητας για χρέη προς το δημόσιο εκδιδόμενο από την Α.Α.Δ.Ε.
2. Αποδεικτικό ασφαλιστικής ενημερότητας εκδιδόμενο από τον e-ΕΦΚΑ ως προς τις εισφορές κοινωνικής ασφάλισης. Επιπλέον υπεύθυνη δήλωση του οικονομικού φορέα αναφορικά με τους οργανισμούς κοινωνικής ασφάλισης κύριας και επικουρικής ασφάλισης στους οποίους οφείλει να καταβάλει εισφορές. Σε περίπτωση που οι εν λόγω οργανισμοί ασφάλισης δεν υπάγονται στον e-ΕΦΚΑ επιπλέον προσκομίζεται πιστοποιητικό ασφαλιστικής ενημερότητας από τους φορείς αυτούς κατά περίπτωση.
3. Στην περίπτωση νομικών προσώπων επιπλέον απαιτείται η προσκόμιση αποδεικτικών της νόμιμης σύστασης και εκπροσώπησης.

**Β) Δικαιολογητικά Επαγγελματικής Καταλληλότητας – Τεχνικής και Επαγγελματικής Ικανότητας**

Ως τεκμήρια της επαγγελματικής καταλληλότητας - τεχνικής και επαγγελματικής ικανότητας θα πρέπει να προσκομισθούν υποχρεωτικά τα ακόλουθα στοιχεία και έγγραφα:

* Πιστοποιητικό/βεβαίωση του οικείου επιμελητηρίου με το οποίο θα πιστοποιείται η εγγραφή σε αυτό και η συνάφεια με το αντικείμενο της προμήθειας.

(Το πιστοποιητικό θα πρέπει να έχει εκδοθεί έως τριάντα (30) εργάσιμες ημέρες πριν από την καταληκτική ημερομηνία προθεσμίας υποβολής της προσφοράς ή να βρίσκεται σε ισχύ).

* Υπεύθυνη δήλωση Ν. 1599/86 που θα υπογράφεται από τον νόμιμο εκπρόσωπο του οικονομικού φορέα, στην οποία θα δηλώνεται ότι έλαβε πλήρη γνώση των στοιχείων της διαδικασίας και της αριθμ. 4/2022 Μελέτης του Αυτοτελούς Τμήματος Κοινωνικής Προστασίας, Παιδείας, Αθλητισμού και Πολιτισμού και συμφωνεί με αυτά πλήρως και ανεπιφύλακτα.

**Γ) Τεχνική προσφορά** (σύμφωνα με τις τεχνικές προδιαγραφές της προμήθειας).

**Δ) Το έντυπο οικονομικής προσφοράς** (Η οικονομική προσφορά πρέπει να είναι σύμφωνα με το έντυπο της υπηρεσίας και να αναγράφονται ευκρινώς σε αυτό η ποσότητα, η τιμή μονάδας των ειδών σε ευρώ, το ποσοστό του ΦΠΑ και το γενικό σύνολο της δαπάνης).

Η παρούσα πρόσκληση θα αναρτηθεί στο ΚΗΜΔΗΣ και στην ιστοσελίδα του Δήμου Σπάρτης ([www.sparti.gov.gr](http://www.sparti.gov.gr))

1. **Ο ΔΗΜΑΡΧΟΣ &**
2. **ΜΕ ΕΞΟΥΣΙΟΔΟΤΗΣΗ**
3. **ΥΠΟΓΡΑΦΗΣ ΚΑΤ’ ΕΝΤΟΛΗ ΤΟΥ**
4. **Η ΑΝΤΙΔΗΜΑΡΧΟΣ**
5. **ΓΕΩΡΓΙΑ ΔΕΔΕΔΗΜΟΥ**